व्यास आदि महर्षियों ने शुभ मुहूर्त में धरती नापकर शास्त्रविधि के अनुसार राजभवन की नींव डलवाई। थोड़े ही दिनों में वह तैयार होकर स्वर्ग के समान दिखाई देने लगी। युधिष्ठिर ने अपने बसाये हुए नगर का नाम इन्द्रप्रस्थ रखा। नगर के चारों ओर समुद्र के समान गहरी खाई और आकाश को छूने वाली चहारदीवारी बनाई गई। बड़े-बड़े फाटक, फँचे-फँचे महल और गोपुर दूर से ही दीख पड़ते थे। पाण्डव बेखटके होकर राज्य भोग करने लगे।